
[bookmark: _Hlk232684839]DOKUMENTŲ, SUSIJUSIŲ SU NEMATERIALIUOJU, ILGALAIKIU MATERIALIUOJU TURTU IR ATSARGOMIS, PATEIKIMO TVARKOS IR TERMINŲ APRAŠAS

BENDRIEJI REIKALAVIMAI

1. [bookmark: _Hlk132888475]Apraše vartojamos sąvokos:
1.1. Įstaiga - Vilniaus miesto savivaldybės kontroliuojamas viešojo sektoriaus subjektas,  kurio finansinės apskaitos tvarkymas perduotas Centralizuotos apskaitos įstaigai;
1.2. Centralizuotos apskaitos įstaiga - biudžetinė įstaiga „Skaitlis“, kuri organizuoja Įstaigos finansinės apskaitos tvarkymą pagal su Įstaiga sudarytą Finansinės apskaitos organizavimo susitarimą.
2. Dokumentai – Įstaigos teikiami apskaitos dokumentai, susiję su nematerialiuoju, ilgalaikiu materialiuoju turtu ir atsargomis. Šis aprašas reglamentuoja Dokumentų, reikalingų finansinei apskaitai tvarkyti ir ataskaitoms rengti, teikimo Centralizuotos apskaitos įstaigai tvarką ir terminus.
3. Įstaiga atsako už ūkinių operacijų teisėtumą.
4. Centralizuotos apskaitos įstaigai pateikiami Dokumentai privalo atitikti įstatymų ir kitų teisės aktų, reglamentuojančių viešojo sektoriaus subjektų finansinės apskaitos tvarkymą, reikalavimus.
5. Įstaiga užtikrina Dokumentų  pateikimą ne vėliau kaip per 5 darbo dienas nuo Dokumentų pasirašymo (patvirtinimo) arba jų gavimo, kitos informacijos parengimo (kai informacija teikiama Įstaigos iniciatyva) arba Centralizuotos apskaitos įstaigai paprašius -  per jos nurodytą protingą terminą.
6. Įstaigai pažeidus Dokumentų teikimo terminus, Centralizuotos apskaitos įstaiga  atleidžiama nuo atsakomybės už savalaikį savo įsipareigojimų vykdymą (įskaitant lėšų išmokėjimą).
7. Įstaigos aptarnaujamos nuotoliniu būdu. Paklausimai priimami elektroniniu paštu, adresu info@skaitlis.lt, arba telefonu (0 5) 262 2916.

REIKALAVIMAI DOKUMENTAMS

8. Įstaiga Centralizuotos apskaitos įstaigai pateikia tinkamai įformintus apskaitos Dokumentus, kuriais pagrindžiamas nematerialiojo, ilgalaikio materialiojo turto ir atsargų pajamavimas, įvertinimas, nuvertėjimas, nusidėvėjimas, vertės keitimas, perdavimas, pardavimas, sunaudojimas gamybai, atidavimas naudoti  ir sunaudojimas savo veikloje, inventorizacijos atlikimas:
8.1. Įstaigos vadovo pasirašytus neatlygintinai gauto turto įsigijimo Dokumentus: 
8.1.1.  nematerialiojo, ilgalaikio materialiojo turto ir atsargų perdavimo ir priėmimo aktus; 8.1.2. savivaldybės turto, perduoto valdyti, naudoti ir disponuoti patikėjimo teise, perdavimo ir priėmimo aktus;
8.1.3. turto paramos, panaudos sutartis ir kitus turto perdavimo ir priėmimo Dokumentus.
[bookmark: _Hlk242359195]8.2. Įstaigos vadovo ir Įstaigos vadovo sudarytos turto nurašymo komisijos parašais patvirtintus nematerialiojo, ilgalaikio materialiojo ir atsargų sunaudojimą savo veikloje, gamyboje, pardavimą, perdavimą ir atidavimą naudoti patvirtinančius Dokumentus: 
8.2.1. įsakymus dėl turto nurašymo komisijos sudarymo;
8.2.2. įsakymus dėl nematerialiojo ir ilgalaikio materialiojo turto pripažinimo nereikalingu arba netinkamu (negalimu) naudoti ir jo nurašymo; 
8.2.3. pripažinto nereikalingu arba netinkamu (negalimu) naudoti nematerialiojo ir ilgalaikio materialiojo  turto nurašymo ir likvidavimo aktus;
8.2.4.  nereikalingo arba netinkamo (negalimo) naudoti turto apžiūros pažymas; 
8.2.5. įsakymus dėl trumpalaikio turto pripažinimo nereikalingu arba netinkamu (negalimu) naudoti ir jo nurašymo;
8.2.6. pripažinto nereikalingu arba netinkamu (negalimu) naudoti trumpalaikio turto nurašymo ir likvidavimo aktus;
8.2.7. nematerialiojo, ilgalaikio materialiojo turto ir atsargų perdavimo aktus;
8.2.8. atsargų nurašymo aktus;
8.2.9. atsargų perdirbimo aktus;
8.2.10. parduotų atsargų nurašymo aktus;
8.2.11. skirto naudoti ūkinio inventoriaus reikalavimus;
8.2.12. įsakymus dėl kuro normos nustatymo;
8.2.13. transporto priemonės kelionės lapus.
8.3. Įstaigos vadovo ir Įstaigos vadovo sudarytos komisijos parašais patvirtintus nematerialiojo ir ilgalaikio materialiojo turto naudingo tarnavimo laiką, likvidacinę vertę,  vertės pasikeitimo ir nuvertėjimo įvertinimą patvirtinančius Dokumentus:
8.3.1. įsakymus dėl ilgalaikio materialiojo ir nematerialiojo  turto nusidėvėjimo (amortizacijos) ekonominių normatyvų sąrašo ir likvidacinės vertės tvirtinimo;
8.3.2. nebaigtos statybos perkėlimo į ilgalaikį materialųjį turtą aktus;
8.3.3. nuostolio dėl nematerialiojo ir ilgalaikio materialiojo turto nuvertėjimo pažymas;
8.3.4. ilgalaikio materialiojo turto vertės pokyčio pažymas;
8.3.5. ilgalaikio materialiojo turto įvedimo į eksploataciją aktus;
8.3.6. nematerialiojo ir ilgalaikio materialiojo turto naudojimo veikloje nutraukimo aktus;
8.4. Įstaigos vadovo ir Įstaigos vadovo sudarytos komisijos ir atsakingų asmenų parašais patvirtintus nematerialiojo, ilgalaikio materialiojo turto ir atsargų metinės inventorizacijos ir inventorizacijos, keičiantis atsakingiems asmenims, atlikimą pagrindžiančius dokumentus: 
8.4.1. įsakymus dėl inventorizacijos komisijos sudarymo; 
8.4.2. įsakymus dėl turto perdavimo – priėmimo komisijos sudarymo; 
8.4.3. inventorizacijos aprašus; 
8.4.4. sprendimus dėl nematerialiojo, ilgalaikio materialiojo turto, atsargų inventorizacijos rezultatų patvirtinimo; 
8.4.5. įsakymai dėl inventorizacijos ir turto perdavimo atlikimo Centralizuotos apskaitos įstaigai pateikiami ne vėliau kaip per 3 dienas iki inventorizacijos ar turto perdavimo atlikimo pradžios. Inventorizacijos aprašai ir sprendimai dėl nematerialiojo, ilgalaikio materialiojo turto, atsargų inventorizacijos rezultatų patvirtinimo ne vėliau kaip iki Įstaigos finansinių ataskaitų rinkinio sudarymo dienos.

DOKUMENTŲ PATEIKIMO TVARKA 

9. Šio aprašo 8 punkte nurodyti Dokumentai teikiami Centralizuotos apskaitos įstaigai elektroniniu būdu per dokumentų valdymo sistemą (DVS) „Avilys“ arba savo turimą DVS. Įstaigos, kuriose DVS dar neįdiegta, dokumentus teikia per Elektroninių pranešimų ir dokumentų pristatymo informacinę sistemą e-pristatymas (nuoroda: https://epristatymas.lt/). Dokumentų originalai saugomi Įstaigos, vadovaujantis jos patvirtinta dokumentų saugojimo tvarka.
10. Dokumentai Centralizuotos apskaitos įstaigai siunčiami PDF formatu. Failo vardas sudaromas atsižvelgiant į jo turinį. Dokumentą apibūdinantis pavadinimas turi susidėti iš siunčiamo dokumento tipo (pvz., Ilgalaikio turto nurašymo dokumentai; Atsargų nurašymo aktas).
11. Dokumento priedai ir / ar patvirtinantys dokumentai siunčiami kartu su Dokumentu viename PDF faile, t. y. nebūtina kurti atskiro failo kiekvienam priedui.


KITA INFORMACIJA

12. Daugiau informacijos ir atsakymų į dažnai užduodamus klausimus galima rasti Centralizuotos apskaitos įstaigos interneto svetainėje https://skaitlis.lt. Naudojamų finansinių dokumentų formų ir šablonų nuoroda: https://skaitlis.lt/formos-ir-sablonai/. Veiklą reglamentuojančių teisės aktų nuoroda: https://skaitlis.lt/teise/. Darbuotojų kontaktinės informacijos nuoroda: https://skaitlis.lt/kontaktai/.



